ગાંધીનગર: શહેર તેમજ આસપાસના માર્ગો ઉપર અકસ્માતની ઘટનાઓ વધી રહી છે ત્યારે ગઈકાલે શહેરના ખ- માર્ગ ઉપર પુરઝડપે જતી ઈનોવા કારે બાઈક સવાર દંપતિને અડફેટે લીધું હતું જેમાં ગંભીર રીતે ઘવાયેલા આ દંપતિને સારવાર હેઠળ ગાંધીનગર સિવિલ હોસ્પિટલ લઈ જવાયા હતા. જ્યાંથી ઘાયલ પતિને સારવાર માટે અમદાવાદ સિવિલ ખસેડાયા હતા જ્યાં તેમનું મોત નીપજયું હતું. આ અંગે સે-૭ પોલીસે કાર ચાલક સામે ગુનો નોંધ્યો છે.